1. **Varenie**

p. uč. Slávka Čorejová

* Stretnutia v školskej kuchynke

Náplňou záujmového útvaru je rozvoj manuálnej zručnosti pri príprave jedla s ohľadom na vlastnú bezpečnosť a bezpečnosť svojich spolužiakov, získavanie teoretických a praktických zručností pri príprave prestierania a kultúrneho stolovania. Žiaci spoznávajú netradičné chute a učia sa jedlo vychutnávať.

Cieľom je vybudovať u žiakov záujem o zdravý životný štýl a samotnú životosprávu, podpora záujmu žiakov o zdravé a netradičné potraviny s cieľom postupne ich zaradiť do rodinného jedálneho lístka, viesť žiakov k tradičným hodnotám, k spoločne stráveným chvíľam pri príprave jedla, a ku kultúre stolovania.